Diari Oficial de la Generalitat Valenciana


Sumari del DOGV 7908, del 02-11-2016 (2016/8645)

RESOLUCIÓ de 28 d'octubre de 2016, del conseller d'Educació, Investigació, Cultura i Esport, per la qual s'amplia el termini de justificació de les subvencions al transport universitari del curs 2015-2016, en el marc de la Resolució d'11 de juliol de 2016, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8645


Data del document
:   28-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 d'octubre de 2016, del conseller d'Educació, Investigació, Cultura i Esport, per la qual s'amplia el termini de justificació de les subvencions al transport universitari del curs 2015-2016, en el marc de la Resolució d'11 de juliol de 2016, de la Conselleria d'Educació, Investigació, Cultura i Esport. [2016/8645]  
Per Resolució d'11 de juliol de 2016, de la Conselleria d'Educació, Investigació, Cultura, i Esport (DOCV 7829, 15.07.2016) es van convocar les subvencions al transport universitari a la Comunitat Valenciana per al curs 2015-2016, en la base tretze de la qual s'estableix que el termini de presentació de la documentació justificativa per les entitats beneficiàries de les ajudes al transport universitari del curs 2015-2016 davant de la Direcció General d'Universitat, Investigació i Ciència venç el dia 31 d'octubre de 2016.  
La resolució de convocatòria estableix un termini de tres mesos, a comptar de l'endemà a què finalitzava el termini de presentació de sol·licituds, per a dictar la resolució de concessió de les subvencions al transport universitari del curs 2015-2016. El termini de tres mesos per a dictar la resolució de concessió es va iniciar el 17 d'agost de 2016 i finalitza el 17 de novembre de 2016.  
Donada la complexitat tècnica del procés de comprovació de les dades requerides i la realització de la valoració de tots els expedients per a la resolució de la convocatòria, fa falta ampliar el termini de presentació de la justificació de les entitats que resulten beneficiàries després de la publicació de la resolució de concessió de les subvencions al transport universitari del curs 2015-2016.  
D'acord amb l'anterior, a fi que les entitats que resulten beneficiàries en la resolució de concessió de les subvencions al transport universitari del curs 2015-2016, disposen del termini suficient per a poder presentar la justificació objecte de la subvenció dins del termini i en la forma corresponent davant de la Direcció General d'Universitat, Investigació i Ciència, és necessari ampliar el dit termini de justificació a una data posterior a la indicada en la Resolució de convocatòria.  
  
L'article 32 de la Llei 39/2015, d'1 d'octubre, del Procediment Administratiu Comú de les Administracions Públiques preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers. El mateix article estableix la comunicació als interessats de la dita ampliació del termini de justificació.  
Vistos els articles 29 i 32 de l'esmentada Llei 39/2015, i fent ús de les facultats que em confereix l'article 28 de la Llei 5/1983, de 30 de desembre, del Consell i el Decret 103/2015, de 7 de juliol, pel qual s'estableix l'estructura orgànica bàsica de la Presidència i de les conselleries de la Generalitat, i a proposta de l'òrgan instructor de l'expedient, resolc:  
  
Primer   
Ampliar el termini de presentació de la justificació de les subvencions establit en l'apartat tretze de la Resolució d'11 de juliol de 2016, de la Conselleria d'Educació, Investigació, Cultura i Esport, de convocatòria de les subvencions al transport universitari per al curs 2015-2016, establint com a termini màxim per a la presentació de la documentació justificativa de les subvencions concedides, el dia 15 de novembre de 2016.  
  
Segon  
Publicar la present resolució d'ampliació de termini de justificació en el Diari Oficial de la Generalitat Valenciana, als efectes previstos en l'article 32.1 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
  
Tercer  
Contra la present resolució no es pot interposar cap recurs, d'acord amb el que estableix l'article 32.3 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
València, 28 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.